cyanic-selkie/wikianc huggingface dataset:
Dann-Jaques Mouton
Dann-Jaques Mouton (geb. 15 Junie 1986) is 'n Suid-Afrikaanse akteur wat voor die kamera en in die skouburg speel. Hy is bekend vir sy rol as Justin Booysen in SAUK2 se sepie 7de Laan. In 2016 het hy as Abraham opgetree in die fliek Noem my Skollie, wat vir die Oscars ingeskryf word. Hy het vir hierdie rol 'n Suid-Afrikaanse Film- en Televisie-toekenning (SAFTA) gewen.
A.P. Smit
Aftrede
Gemeente ná gemeente het nog voordeel uit hierdie nuttige stokperdjie getrek: Noorder-Paarl, 1875–1975. Durbanville, 1826–1976. Britstown, 1877–1977. Prieska, 1878–1978. En die sendinggemeente Goudini te Rawsonville.
Distrikte van Suid-Afrika
Tipe distrikte
Daar is twee tipes distrikte:
Thurl Ravenscroft
Thurl Ravenscroft (6 Februarie 1914 – 22 Mei 2005) was 'n Amerikaanse akteur. Hy was bekend vir sy rolle in die rolprente 101 Dalmatians (1961), The Aristocats (1970), The Brave Little Toaster (1987), en Home Alone (1990).
TuS Mayen
Mayen se grootste prestasie was om in 1974, 1975, 1976 en 2004 vir die hoofrondte van die DFB-Pokal te kwalifiseer, maar die klub kon nooit verder as die eerste rondte vorder nie.
Maaghare
Patrone
Reinhard Zickler het in 1997 'n ondersoek gedoen oor bogenoemde patrone en hul voorkoms onder mans en vroue. Hy het spesiale aandag geskenk aan die ontwikkeling van die hare tydens puberteit. Sy resultate toon dat die horisontale patroon by 80% van die vroue voorkom. By mans was dit 6%, met 55% van die 13- tot 15-jariges en 28% van die 16- tot 17-jariges. Die pylvormige patroon kom by 44% van die mans onder 16 voor, 67% van die mans tussen 16-17, 20% van die mans ouer as 17 en 17% van die vroue. Die toegespitste patroon kom by 55% van die mans voor en slegs sporadies onder vroue. Die verspreide patroon het by 19% van die mans in die ondersoek voorgekom.
Whittlesea
Whittlesea (vroeër bekend as Bulhoek) is 'n dorp in die landelike Oos-Kaap, Suid-Afrika. Onder die vorige politieke bedeling (tot 1994) was dit in die noordwestelike uithoek van die Ciskei-tuisland geleë. Die naaste groot dorp is Komani (voorheen Queenstown), 37 km noordoos hiervan.
Besighede
Die dorpie se sakekern huisves 'n poskantoor, landdroshof, polisiestasie, twee vulstasies en verskeie kleinhandelaars. Die gerieflikste winkel is die Spar en 'n paar ander supermarkte, wat ook die groot banke se OTM's huisves.
Distrik
Die dorpie is aan die oewer van die Klipplaatrivier. Bees- en skaapboerdery word die meeste beoefen, terwyl etlike honderde boerbokke ook deur plaaslike bestaansboere in kuddes aangehou word.
Halfedelsteen
Voorbeelde van halfedelstene is: rooskwarts, tieroog, agaat, jaspis, granaat, toermalyn en ametis.
Edelsteen
Suid-Afrika het die wêreld se waardevolste edelsteen
Die eerste diamantdelwers op plekke soos Kimberley, Lichtenburg en Alexanderbaai was regte avonturiers wat her- en derwaarts na die verskillende  plekke gestroom  het waar iemand 'n vonds gemaak het. Vandag is diamantmyne groot nywerheidsondernemings. Klip en grond word by die ton losgeskiet, gebreek, in masjiene gewas en opghriestafels gesorteer om die ruwe diamante in die hande  te  kry.
Slegs 'n vyfde van die diamante wat gevind word, is groot en helder genoeg om as sierade te gebruik. Die groot massa klein steentjies (bort) is egter glad nie onwelkom nie. Hulle word as nywerheidsdiamante in verskillende soorte gereedskap gebruik om te boor en te sny. Dink maar net aan die diamantbore wat deur die geweldige harde rotslae van die Witwatersrandse goud­riwwe moet dring. Ander groot diamantprodusente is Zaïre en Rusland. Albei die state lewer veel meer nywerheidsdiamante as Suid-Afrika, maar lg. is verreweg die grootste produsent van sierstene.
Destino
In 1999 het Walt Disney se kleinneef Roy Edward Disney, terwyl hy aan Fantasia 2000 gewerk het, op die dormante projek afgekom en besluit om dit weer aan die gang te kry. Disney Studio's Frankryk, die maatskappy se klein Paryse produksiedepartement, is aan boord gebring om die projek te voltooi. Die kortfilm is deur Baker Bloodworth vervaardig en die regie is deur die Franse animeerder Dominique Monfrey behartig in sy eerste rol as regisseur. 'n Span van ongeveer 25 animeerders het Dalí en Hench's se kriptiese beelddraaiboek ontsyfer (met 'n bietjie hulp uit Dalí se vrou Gala Dalí se dagboek) om Destino' se vervaardiging te voltooi. Die eindresultaat is hoofsaaklik met tradisionele animasie tegnieke bewerkstellig, insluitend Hench se oorspronklike materiaal, maar daar is ook van rekenaaranimasie gebruik gemaak.
Edelsteen
Edelstene uit korund en silikate
Naas diamant is edelkorund die hardste en kosbaarste edelsteen. Gewone korund (alumina of aluminium-triokside) wat in Noordoos-Gauteng voorkom, word as skuurmiddel in slypstene en skuurpapier gebruik. Die edelkorunde robyn (rooi) en saffier (blou) kom egter hoofsaaklik in Agter-lndië voor. Silikate (silika in verbinding met metale) vorm die hoofbestnaddeel van die aardkors. Die mees gesogte silikaat-edelsteen is smarag, 'n uitsonderlike groen beril wat naby Gravelotte, Gauteng, ontgin word.
Manhattan-projek
Trinity
Vir die werklike toets is die wapen, met die bynaam "the gadget", bo-op 'n staaltoring van 30 meter gehys, aangesien ontploffing op daardie hoogte 'n beter aanduiding sou gee van hoe die wapen sou funksioneer as dit van 'n bomwerper laat val word. Ontploffing in die lug het die energie wat direk op die teiken toegedien is, gemaksimeer en minder kernuitval veroorsaak. Die apparaat is op 13 Julie onder toesig van Norris Bradbury in die nabygeleë McDonald-plaashuis gemonteer, en die volgende dag versigtig teen die toring opgetrek. Waarnemers was onder meer Bush, Chadwick, Conant, Farrell, Fermi, Groves, Lawrence, Oppenheimer en Tolman. Om 05:30 op 16 Julie 1945 ontplof die bom met 'n energie-ekwivalent van ongeveer 20 kiloton TNT, wat 'n krater van Trinitiet (radio-aktiewe glas) in die woestyn van 76 meter breed laat. Die skokgolf is meer as 160 km ver gevoel, en die sampioenwolk het 12,1 km hoog bereik. Dit is so ver as El Paso, Texas, gehoor, en Groves het 'n dekkingstorie oor 'n ontploffing van ammunisie in Alamogordo lughawe uitgereik. Oppenheimer onthou later dat hy, terwyl hy die ontploffing aanskou het, aan 'n vers uit die Hindoe-heilige boek, die Bhagavad-Gita (XI, 12), dink:
"Ons het geweet dat die wêreld nie dieselfde sou wees nie. 'n Paar mense het gelag, 'n paar mense het gehuil. Die meeste mense het geswyg. Ek het die reël uit die Hindoe-skrif, die Bhagavad Gita, onthou; Vishnu probeer die prins oorreed dat hy sy plig moet doen en om hom te beïndruk, neem hy sy veelarmige vorm aan en sê: 'Nou het ek die dood geword, die vernietiger van wêrelde.' Ek veronderstel dat ons almal dit op die een of ander manier gedink het."
Maanvis
Habitat
Die onvolwasse vissies eet soöplankton en die volwasse visse eet skaaldiere. Die vis kom in skole voor en is gewilde voedsel in Indië en Asië.
Bieszczady
Die sosialistiese tydperk
Eers in die 1960's het die Poolse regering eerste programme van stapel gestuur waarvolgens boere, wat bereid was om hulle in Bieszczady te vestig, lenings ontvang het. Enkele nuwe setlaars het na die Woudkarpate gekom, maar die gebied het vanweë sy afgeleë ligging ook 'n gewilde bestemming vir mense geword wat ontevrede was met die kommunistiese bewind in Pole en 'n nuwe lewe in die ongerepte natuur begin het, waaronder hippies en kunstenaars. Die infrastruktuur is in die 1960's en 1970's met die bou van nuwe paaie in en na die gebied verbeter.
Ander infrastruktuurprojekte soos die bou van die Solina-dam met sy waterkragsentrale in die 1960's het die landskap van Bieszczady ingrypend verander. Die kommunistiese bewind het daarnaas onsinnige ekonomiese besluite geneem soos die stigting van groot veeboerderye in die dorp Tarnawa Niżna enkele honderd meter van die grens met Oekraïne af - en sodoende sonder toegang tot paaie en spoorweë.
Evert Snyman
Beknopte biografie
In 1982 sluit hy as voltydse omroeper en regisseur by die Afrikaanse Radiodiens aan. Twee jaar later begin hy om as 'n regisseur, akteur en draaiboekskrywer by Mimosafilms te werk.
Ouderkerk aan den IJssel
Ouderkerk aan den IJssel is 'n dorpie in die Krimpenerwaard-munisipaliteit, in die Zuid-Holland-provinsie van Nederland. Dit is geleë langs die Hollandse IJssel-rivier en het meer as 4000 inwoners.
Manhattan-projek
Geheimhouding
Ondanks die feit dat hulle gesê het dat hul werk die oorlog en miskien alle toekomstige oorloë sou beëindig, het hulle nie die resultate van hul dikwels vervelige pligte gesien of verstaan nie – of selfs tipiese newe-effekte van fabriekswerk soos rook van rookstapels – en die oorlog in Europa wat eindig sonder die gebruik van hul werk, het ernstige gevolge vir die moraal van die werkers veroorsaak en baie gerugte laat versprei. Een bestuurder het na die oorlog gesê:
"Dit was nie dat die taak moeilik was nie … dit was verwarrend. Niemand het geweet wat in Oak Ridge gemaak word nie, selfs nie ek nie, en baie mense het gedink dat hulle hul tyd hier mors. Dit was aan my om aan die ontevrede werkers te verduidelik dat hulle 'n baie belangrike werk verrig. Toe hulle my vra wat, moet ek hulle vertel dat dit 'n geheim was. Maar ek het amper self gek geraak deur te probeer uitvind wat aangaan."
Sensuur
Vrywillige sensuur van kernverwanteinligting het voor die Manhattan-projek begin. Na die aanvang van die Europese oorlog in 1939 het Amerikaanse wetenskaplikes begin vermy om militêre navorsing te publiseer, en in 1940 het wetenskaplike tydskrifte die National Academy of Sciences begin vra om artikels te klaar. William L. Laurence van The New York Times, wat 'n artikel oor atoomsplyting in The Saturday Evening Post van 7 September 1940 geskryf het, verneem later dat regeringsamptenare bibliotekarisse in 1943 landwyd gevra het om die uitgawe terug te trek. In die Sowetunie word hierdie verwikkeling egter raakgesien. In April 1942 skryf kernfisikus Georgy Flyorov aan Josef Stalin oor die afwesigheid van artikels oor kernsplyting in Amerikaanse tydskrifte; dit het daartoe gelei dat die Sowjetunie sy eie kernwapenprojek op die been gebring het.
New York
Omgewingsake
Die openbare vervoerstelsel van New York is die mees gebruikte in die VSA, terwyl die petrolverbruik gelykstaan aan die gemiddelde verbruik van die VSA in die 1920's. Danksy die gewildheid van die openbare vervoer is 1,8 miljard gelling brandstof in 2006 gespaar – die helfte van alle petrol wat in die hele VSA danksy massavervoer bespaar is. Die stad se bevolkingsdigtheid, die gewildheid van massavervoer en die minder belangrike rol wat privaatmotors derhalwe speel, maak van New York die mees energie-doeltreffende stad in die VSA. Die per capita-vrystelling van kweekhuisgasse beloop in New York slegs 7,1 metrieke ton, terwyl die gemiddelde Amerikaner jaarliks 24,5 metrieke ton vrystel. New Yorkers is gemenskaplik slegs vir een persent van die totale vrystelling van kweekhuisgasse in die VSA verantwoordelik, alhoewel hulle 2,7 persent van die totale Amerikaanse bevolking verteenwoordig. Die gemiddelde New Yorker verbruik minder as die helfte van die krag wat sy eweknie in San Francisco en net 'n kwart van wat 'n inwoner in Dallas (Texas) benodig.
Sport
Tussen middel Julie en vroeg Augustus word vir twee weke een van die mees prestigeryke kampioenskappe in tennis aangebied: Die VSA Ope. Dit vorm saam met die Australiese Ope, Franse Ope en Wimbledon-kampioenskap die vier "Grand Slam"-toernooie van elke jaar.
Montero
Montero is 'n stad in Bolivië‎ met 'n bevolking van 109 503.
Stertolbos
Die Stertolbos (Leucadendron stellare) is 'n blomdraende struik wat tot die genus Leucadendron behoort en deel van die fynbos-bioom vorm. Die plant is endemies aan die Wes-Kaap waar dit voorkom vanaf die Kaapse Vlakte tot by die Bergriviervallei en vlaktes by Aurora.
Jaap Marais
Toetrede tot die politiek
Sy vaardighede is grotendeels beperk tot die werkings van die staande komitees. Hy het agt jaar in dr. Verwoerd se regering gedien en na die sluipmoord op Verwoerd in 1966, het Marais tot eie reg gekom. Hy het dikwels met John Vorster, Verwoerd se opvolger, gebots oor wat hy beleid van “kruipende verandering en hervorming” genoem het. Marais het veral kapsie gemaak teen Vorster se aanstelling van ’n ambassadeur van Malawi. In 1968 is hy deur die NP onder sensuur geplaas nadat hy die Kaapse liberale binne die party herhaaldelik gekritiseer het.
Die Herstigte Nasionale Party as opposisieparty
Terwyl die HNP in die meeste verkiesings in 1970 tot 1977 tussen 3.3 en 3.5% van die stemme getrek het, het die party in die 1981-verkiesing sowat 14.1% van die stemme getrek en ’n groter wegbreek van regses uit die Nasionale Party verhaas. In sleutelkiesafdelings in Transvaal en die OVS het die HNP die NP meerderhede drasties verminder.
Verwerp ANC-oorheersing oor Afrikaners
Tydens die 1992-referendum het die meeste blanke kiesers ja gestem vir verdere onderhandelinge met sekere groepswaarborge. Volgens Marais was die uitslag nie geldig nie, omdat die kieserskorps valse beloftes ontvang het en gedreig is met binnelandse oorlog, asook buitelandse ingryping en sanksies as hulle nie sou instem nie. Volgens Marais had die regering van F.W. de Klerk dus geen mandaat van sy kiesers om die mag aan die ANC te oorhandig deur die 1994-verkiesing met universele stemreg vir alle volke en rasse in SA nie.
Wolseley-tolbos
Die Wolseley-tolbos (Leucadendron spirale) was 'n blomdraende struik wat tot die genus Leucadendron behoort en deel van die fynbos-bioom gevorm het. Die plant was endemies aan die Wes-Kaap waar dit in die Breederiviervallei tussen Wolseley en Botha voorgekom het, voordat dit uitgesterf het. Die plant is net vier keer waargeneem, in 1801, 1819, 1820's en 1933.
Alloscleria tenuispinosa
Alloscleria tenuispinosa is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Rex Harrison
Sir Rex Harrison (5 Maart 1908 – 2 Junie 1990) was ’n Britse verhoog- en rolprentakteur. Hy het sy verhoogloopbaan in 1924 begin en sy eerste Tony in 1949 gewen vir sy rol as Hendrik VIII in Anne of the Thousand Days. Hy het sy tweede Tony in 1957 gewen vir die rol van prof. Henry Higgins in My Fair Lady. Hy het weer dié rol gespeel in die rolprentweergawe van 1964 – daarvoor het hy ’n Golden Globe en Oscar vir beste akteur gewen.
Icelandair
Geskiedenis
Icelandair se oorsprong dateer terug tot die jaar 1937 toe 'n klein lugredery, Flugfélag Akureyrar, in die stad Akureyri aan Ysland se noordkus gestig is. Die maatskappy het sy hoofkwartier in 1943 na die hoofstad Reykjavík verskuif en sy naam gewysig tot Flugfélag Íslands. Later het die lugredery die internasionale Engelse handelsnaam Icelandair aangeneem.
Mauna Loa
In die inheemse Hawaiïese taal beteken Mauna Loa letterlik "Lang Berg", 'n verwysing na sy groot uitbreiding oor die hoofeiland van Hawaii.
Barbapapa
Alternatiewe titels
Titels vir Barbapapa in ander tale:
Sidney Poitier
Regisseur
Poitier was die regisseur van verskeie rolprente, waarvan die suksesvolste die komedie Stir Crazy met Richard Pryor en Gene Wilder was. Dit was jare lank die kommersieel suksesvolste prent wat deur ’n swart persoon geregisseer is. In die western Buck and the Preacher het hy ook gespeel, saam met Harry Belafonte. Poitier, Bill Cosby en Belafonte het saamgewerk aan Uptown Saturday Night met Poitier as regisseur. Hy het Cosby ook in Let's Do It Again, A Piece of the Action en Ghost Dad geregisseer.
Van 1995 tot 2003 het hy gedien in die direkteursraad van die Walt Disney Company.
Coetzenburg-stadion
Die stadion word deur beide Santos Kaapstad vir die Premier Sokkerliga en die Universiteit Stellenbosch vir die Vodacom-liga gebruik.
Paarl Post
Die koerant het gewoonlik 32 tot 48 bladsye en word in poniekoerant-formaat gedruk. Die inhoud fokus op algemene nuus, sport, sosiale lewe en ontspanning. Dit bevat ook bylaes wat aan sake- en die eiendomsmark gewy is.
UKhahlamba-Drakensbergpark
Hierdie park van 242 800 ha sluit die Suid-Afrikaanse Royal Natal Nasionale Park in en vorm saam met die Sehlabathebe Park in Lesotho die Maloti-Drakensberg-oorgrenspark.
Lugal
thumb|120px|links|Lugal in archaïese en vroeë wigskrif op ’n standbeeld. Dit was een van verskeie titels wat die leier van ’n stadstaat kon hê. (Ander was en en ensi; dit is onseker wat die onderskeid tussen die titels was.) Die teken vir lugal het later "koning" beteken. In Sumeries beteken dit in die algemeen eienaar (van byvoorbeeld ’n boot of landerye) of hoof (van ’n eenheid soos ’n gesin).
Ryukyu-tale
Die grootste tale (volgens moedertaalsprekers) is: Okinawa-Amami (900 000) en Sakisjima (100 000). Die Ryukyu-tale word nes die verwante Japannees met die Japannese skryfstelsel, bestaande uit Kanji, Hiragana en Katakana, geskryf.
Molteno, Oos-Kaap
Molteno is 'n dorp in die Oos-Kaapprovinsie van Suid-Afrika. Dit was met die jare bekend vir die steenkoolmyne in die omgewing, daarna as die dorp waar die Kloktoring-medisynereeks van Ambrose Lomax ontstaan het, die setel van die Ouma-beskuitfabriek en die tuisdorp van die kunstenaar, skrywer en amateurgeskiedkundige Johannes Meintjes. Al word Sutherland as die koudste plek in Suid-Afrika beskou, is die laagste temperatuur in Suid-Afrika op die plaas Buffelsfontein in die distrik Molteno aangeteken, naamlik -18.6 ºC.
Geskiedenis
Molteno is hoog in die Stormberge geleë en is een van Suid-Afrika se koudste dorpe. Tydens die Tweede Vryheidsoorlog het die Slag van Stormberg 20 km noordwes van Molteno plaasgevind.
Getande glipvis
Voorkoms
Die kop en lyf van die vis is silwer en die vis is blou gelerig aan die bokant met donker oranje geel vlekke op. Die rand van die dorsale vinne is swarterig en dié van die anale en stertvinne is gelerig. Die vis word tot 18 cm groot.
Molteno, Oos-Kaap
Bekende uitvoerprodukte
"Teen die jare vyftig het die Greyvensteyns begin besef dat die onderneming moet uitbrei. Haar drie seuns is na die buiteland om te kyk hoe sake daar gedoen word. Op dié besoek is op aartappelskyfies afgekom, wat in daardie stadium reeds baie gewild in Europa was. Hulle het met 'n blink nuwe idee na Suid-Afrika teruggekeer, waar dit geesdriftig ontvang is deur mnr. Greyvensteyn, wat in daardie stadium 'n groot dryfveer agter die onderneming was. Hy is in die jare sestig oorlede. 'n Naam moes egter vir die nuwe produk gevind word. Die naam Simba, wat leeu beteken, is in van die kinders se boeke opgemerk. Daar was ook aan die naam Lion gedink, maar dit was reeds aan 'n klomp ander produkte, soos vuurhoutjies en bier, gekoppel. Daar is uiteindelik tot die naam Simba besluit.
Die Burger het op 21 Julie 2001 as volg ook oor Molteno se ander uitvoerproduk berig: "Die eerste medisyne in die bekende Kloktoringreeks was 'n hoesmiddel, Borstol, wat die plaaslike apteker, mnr. Ambrose Lomax, in die winter van 1894 vir die mense van Molteno gemaak het. Gedurende die Groot Griep (1918) het Borstol 'n huismiddel geword. Salf en 'n senupynmiddel is later by die reeks gevoeg. Lomax het die kloktoring op Molteno gekies as kenteken vir sy medisyne. Dié toring – vandag 'n nasionale gedenkwaardigheid – is in 1903 ter ere van koningin Victoria opgerig.
Dieprivier (Oos-Kaap, lat -34,04, long 24,58)
Die Dieprivier is 'n rivier wat in die Oos-Kaapprovinsie van Suid-Afrika vloei. Stroomop van die Impofudam sluit dit by die Kromrivier aan, later word dit weer die Dieprivier voordat dit by St. Francisbaai uitmond in die Indiese Oseaan.
Tory Mussett
Tory Mussett (gebore 26 Junie 1978) is 'n Australiese aktrise. Sy is bekend vir haar rolle in die rolprente The Matrix Reloaded (2003), Peter Pan (2003), Boogeyman (2005), en The Condemned (2007).
Georgina Naidu
Georgina Naidu is 'n Australiese aktrise. Sy is bekend vir haar rolle in die televisiereekse Blue Heelers (1994), SeaChange (1998), Satisfaction (2007), en Newton's Law (2017).
Spoed
Spoed is uniform of konstant wanneer gelyke afstande in gelyke tye afgelê word. Sulke ideale omstandighede kom selde in die daaglikse lewe voor. Wanneer spoed bepaal word met behulp van bostaande verwantskap, is dit gewoonlik die gemiddelde spoed wat oor die betrokke afstand gehandhaaf word, wat in werklikheid bereken word. Die verwantskap is dan eerder:, of in simbole:.
Onkruidbestryding
Onkruide is meestal plante wat uitheems is in die gebied waar hulle as 'n plaag beskou word, maar dit sluit alle plante in wat ongewens is op die plek waar hulle groei. Inheemse grasspesies is normaalweg byvoorbeeld esteties waardevol en noodsaaklik vir weiding, maar kan die uitsig langs paaie so belemmer dat hulle daar ongewens is en bestry moet word. Vroeër was die onkruidprobleem hoofsaaklik tot die landbou beperk en die meeste onkruidbestryding hou vandag nog met die landbou verband. In die meeste gevalle ding die onkruide met die landbougewasse mee en om produksie van die gewasse te verbeter of om hoegenaamd enige produksie te bewerkstellig, is dit noodsaaklik dat die onkruide bestry word.
Franse Wikipedia
Die Franse uitgawe van Wikipedia is op 23 Maart 2001 begin en is die sesde grootste aanlynensiklopedie gemeet aan die aantal gepubliseerde artikels, na die Engelse, Sweedse, Cebuano, Duitse en Nederlandse Wikipedias. Meer as 60% van die Franssprekende wikipediane woon in Frankryk, die res is hoofsaaklik uit België, Kanada en Switserland afkomstig.
Erdenet
Erdenet (Mongools: Эрдэнэт, ) is 'n stad in die noorde van Mongolië met 'n bevolking van 83 379. Die stad is in 1974 gestig en is net suid van die grens met Rusland geleë.
Oplegnathidae
Genus
Die volgende genus en gepaardgaande spesies kom aan die Suid-Afrikaanse kus voor:
FIFA Sokker-Wêreldbekertoernooi in 1934
16 nasionale sokkerspanne het aan die FIFA Sokker-Wêreldbekertoernooi in 1934 deelgeneem. Tydens dié toernooi is geen groepfase beslis nie en dit het met die agtste eindrondte afgeskop. Een vermeende sterker span het teen een swakker span elk gespeel. Italië het die trofee gewen nadat hulle Tsjeggo-Slowakye met 2–1 in die eindstryd geklop en sodoende hul eerste wêreldbekertitel ingepalm het. Nazi-Duitsland het in die derde en Oostenryk in die vierde plek geëindig.
Kwalifiserende spanne
]]
Uitklopfase
Die FIFA Sokker-Wêreldbekertoernooi in 1934 het direk met die uitklopfase afgeskop en dit het uit 17 wedstryde bestaan: agt agtste eindstryde, vier kwarteindstryde, twee halfeindstryde, ’n derde-plek-wedstryd en die eindstryd. Buitendien was daar ’n herhalingswedstryd.
Amorphinopsis megarrhaphea
Amorphinopsis megarrhaphea is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Klapmuts-tolbos
In Engels staan dit as die Klapmuts conebush bekend.
Johanna du Plooy
Predikantsvrou
Op 22 Februarie 1958 is ds. J.F. du Plooy as eerste predikant bevestig. Hy en sy vrou sou hier bly tot 1974, toe hy sy aftree. Eers is 'n pastorie en 'n kerksaal op Orkney gebou. Op 3 Desember 1961 het die Orkney afgestig, maar in kombinasie met Stilfontein gebly sodat ds. en mev. Du Plooy steeds vir albei dorpe verantwoordelik was. Op 13 Mei 1963 het die bouwerk aan Stilfontein sde kerk begin en op 31 Augustus 1963 het ds. Du Plooy die hoeksteen gelê. Die orrel, 'n geskenk van die vrouelidmate onder mev. Du Plooy se leiding, is deur SA Orrelbouers geïnstalleer. Die kerkgebou is op 8 Februarie 1964 in gebruik geneem.
Hendrik van Blerk
Herkoms en vroeë lewe
Hendrik Stephanus Hertzog van Blerk is op 27 November 1915 in Regentspark in Johannesburg gebore as die jongste van ’n gesin van drie en die enigste seun. Sy ouers is Francois Petrus van Blerk en Elizabeth Maria Maryna Magrietha Pretorius. Sy ma sowel as sy skoonma is as jong meisies tydens die Anglo-Boereoorlog in die konsentrasiekampe in die Vrystaat. In hierdie oorlog verloor sy pa se familie hul plaas nadat dit afgebrand is en hulle dit nie daarna kon herwin nie. Hierdie ervarings gee aan Hendrik ’n rykdom van inligting wat later in sy boeke neerslag vind. Aanvanklik maak sy pa ’n lewe met graaf- en pikwerk by Hartebeespoortdam. Sy vader het egter ’n swerwersnatuur wat altyd na beter soek en derhalwe trek die gesin baie rond, onder andere ’n hele paar keer na die delwerye. Hendrik gaan vir die eerste keer op Heidelberg skool, waarna hy sy opleiding kry by ’n padmakerskooltjie in tente wat die padmakerskamp vergesel waar hulle ook al nuwe paaie moes bou. Nog later gaan hy skool op Springs, Welgedacht, Modderfontein, Rooikoppies en Brits. Nadat hy standerd twee deurgekom het, gaan hy saam met sy pa met ’n donkiewaentjie na Lichtenburg se diamantdelwery toe en gedurende die winter verhuis die gesin meer permanent hiernatoe. Hier voltooi hy standerd drie en die volgende jaar woon hulle as bywoners op ’n plaas op Mafikeng, waar hy saam met ’n paar ander kinders per donkiekar tien kilometer daarvandaan ’n skool op Rooigrond bywoon. Daarvandaan is hulle terug delwery toe en nadat hy standerd vyf voltooi het, trek hulle weer. Hy is eers weer in Augustus die volgende jaar skool toe, hierdie keer na ’n tweemanskooltjie op die plaas Rietpan in Wes-Transvaal, waar die gesin weer bywoners is. Eindelik behaal hy sy standerd ses-sertifikaat in 1931 op die dorpie Delareyville.
Skryfwerk
Hy begin sy skrywersloopbaan deur vanaf 1938 kortverhale vir tydskrifte te skryf, waarvan meer as driehonderd tydens sy leeftyd verskyn. Hierdie verhale verskyn ook onder die skuilname Jan Pretorius, Ronelle de Savoye en Melt Froneman. Klaarblyklik geïnspireer deur sy eie swaarkry en moeilike ervarings stel hy in sy werke die leser voor aan die ruwe wêreld van die diamantdelwer (Dit blom tussen bantoms), die houtryer (Los donkies) en die mynwerker (Daarom is die winddreun diep, Twee stuiwers vir ’n mossie en Die mynramp), terwyl hy ook oor die tronklewe skryf in Kas Plesie se hartseerdae. Uitstaande kenmerke van hierdie romans is sy vermoë tot karakteruitbeelding van ’n groep minder bevoorregte mense wat blootgestel is aan ’n noodlot wat hulle selde begryp en nooit beheer nie. Hy maak egter te veel gebruik van stereotipiese mense (skurke, misleide meisies, dweepsugtige sektes) en ’n veelvoud van uiterlike gebeure wat op die oog af eerder op die effek ingestel is as wat dit ’n werklike noodsaak in die gang van die verhaal verteenwoordig. Telkens slaag hy egter daarin om met sy goeie gebruik van humor en raak sêdinge die losstaande tonele op interessante wyse te beskryf.
Sy  eerste boek is Dit blom tussen bantoms wat in 1949 gepubliseer is en oor die delwersgemeenskap handel. Hierdie boek is in die tronk geskryf en dit is saam met ’n gevangene wat vrygelaat is, na die uitgewers uitgesmokkel. Tot sy groot verleentheid kom dit per pos na hom terug, maar die gevangenisowerheid sien sy oortreding oor die hoof. Die bantoms van die titel verwys na die onegte diamante (figuurlik die opdrifsels van die lewe) wat tussen die blomme of edele mense op die delwerye leef. ’n Groot verskeidenheid werklike mense van allerlei slag en soort word aan die leser voorgestel. Daar is die gelukkiges en die edele mense wat selfs in haglike omstandighede hoë morele beginsels handhaaf, maar ook die minder gegoedes en die uitsigloses wat hulle lot in die lewe gedwee aanvaar maar tog in hulle beperkte uitkyk en afgestompte lewensgevoel steeds interessante wesens bly. Sommige gedeeltes is verfrissend treffend en oorspronklik, maar die romangeheel is nie besonder heg gebind nie.
Romans met mynwerkerslewe as tema
Broer oor die visier (1963) het die Randse mynwerkerstaking van 1922 as tema. Walt Bruwer soek werk op die weduwee Hartjie Theron se plaas. Sy stel hom aan omdat sy ’n man op die plaas moet hê, want haar seun Ouboet is mynwerker aan die Rand en sy en haar dogters Lea en Ragel is alleen op die plaas. Gou word Walt se lewe verstrengel met dié van die Therons en almal se lewens word aangetas en meegesleur deur die spanning wat die mynstaking teweegbring.
Geskiedkundige romas
In Boerespioen (1971) bevind Danie Theron hom net voor die uitbreek van die oorlog in Rhodesië en Natal, besig om sy lewe op die spel te plaas om belangrike inligting te bekom vir die regering van die Transvaal. Dit is die tyd van die Wielryerskorps, waarvan Danie die aanvoerder is,  en manne soos Jack Hindon en Koos Jooste wat saam met hom werk. In hierdie twee boeke word feit en verdigsel op behendige wyse verweef en word die woeling en onsekerheid wat die Anglo-Boereoorlog voorafgegaan het op oortuigende wyse uitgebeeld.
Jeugromans
Boeta gaan op kommando (1977) vertel van die elfjarige Boeta se ontsnapping uit die konsentrasiekamp om ’n boodskap na generaal De Wet te neem.
Eerbewyse
Om sy sewentigste verjaardag in 1985 te herdenk reël die uitgewery Juventus ’n klein geselligheid waartydens die literator P.D. van der Walt ’n kort oorsig oor sy werk lewer, en Gert Basson, hoofbestuurder van die uitgewershuis, ’n leergebinde eksemplaar van sy jongste jeugroman, Die edelvalk van Donkerkruin, aan hom oorhandig. Die treffende oorspronklike volkleuromslag van die boek deur Annette Stork is geraam en deur Kobie Gouws, die hoofuitgewer, aan die skrywer geskenk. Die Federasie van Afrikaanse Kultuurverenigings (F.A.K.) ken in 1996 ’n oorkonde aan hom en F.A. Venter toe vir hulle onderskeidelike bydraes tot die bekendstelling en bevordering van die Afrikaner se geskiedenis deur hulle boeke. in 1996 vereer die destydse Konserwatiewe Party hom op die Transvaalse kongres met ’n oorkonde ter erkenning van sy bydrae in die stryd van die Boere-Afrikaner om sy land te behou en te herwin. In 2005 vereer die Afrikaanse Taal- en Kultuurvereniging (ATKV) hom vir sy bydrae tot die Afrikaanse literatuur. Ook die skool waar hy sy eerste klasse ontvang het, vereer hom.
Wolf Hall
Wolf Hall is 'n geskiedkundige fiksie roman deur Hilary Mantel wat die eerste keer in 2009 gepubliseer is. Dit speel af in die tydperk tussen 1500 en 1535 en is 'n fiktiewe biografie wat die opkoms en bevordering van Thomas Cromwell aan die hof van Hendrik VIII dokumenteer. Dit is die eerste boek van 'n trilogie waarvan die opvolgroman, Bring Up the Bodies, alreeds in 2012 gepubliseer is. Mantel is vir beide van hierdie romans bekroon met die Booker-prys, onderskeidelik in 2009 en in 2012.
Jon Voight
Jon Voight (geb. 29 Desember 1938) is ’n Amerikaanse akteur. Hy is vir vier Oscars benoem, waarvan hy een gewen het, en vir nege Golden Globes, waarvan hy drie gewen het. Voight is die pa van die aktrise Angelina Jolie en akteur James Haven.
Johnnie Ray
As akteur was hy bekend vir sy rolle in die rolprente There's No Business Like Show Business (1954), Someone to Watch Over Me (1987), A Perfect World (1993), en Shutter Island (2010).
Mhlobo Jadezweni
Mhlobo Wabantwana Jadezweni (gebore 14 Junie 1954) is 'n Suid-Afrikaanse akademikus en skrywer. Hy het grade aan die Universiteit van Fort Hare en Universiteit Stellenbosch behaal. Hy is sedert 1983 aan die Departement Afrikatale aan die Universiteit van Stellenbosch verbonde, waar hy Xhosa-literatuur en -taal onderrig, en Xhosa-poësie bestudeer. Hy het gedien op verskeie Xhosa-taal rade sedert 1984 en is voorsitter van Universiteit van Fort Hare se isiXhosa Leksikografie-eenheid.
Sharp PC-1500
Die oorspronklike vervaardiger was Sharp, maar dit is ook in die VSA onder die naam TRS-80 PC-2 bemark. Die direkte opvolgmodel was die PC-1500A, wat selfs goedkoper was en meer geheue gehad het. duimnael|500px|Sharp PC-1500 Sakrekenaar (Pocket Computer) duimnael|150px|Sharp PC-1500 Geheuemodule (8kB) (Memory Module) duimnael|400px|Sharp PC-1500, 26 alfanumeriese karakter vloeistofkristalvertoon (LCD). Die ses grys programmeerbare sleutels is goed sigbaar
Lagasj
thumb|220px|Oorblyfsels van die antieke stad Lagasj. thumb|220px|Die ligging van Lagasj voor die [[Akkadiese Ryk (in groen) se uitbreiding. Die grondgebied van Sumer onder sy laaste koning, Lugal-zage-si, is in oranje. Omstreeks 2350 v.C.]]
Geskiedenis
Ná die val van Sargon se ryk het Lagasj weer floreer onder sy onafhanklike konings (ensi's), Ur-Baba en Gudea, en goeie handelsbetrekking met verre lande gehad. Volgens sy eie rekords het Gudea seders van Sirië gekoop, dioriet van Oos-Arabië, en koper en goud van Sentraal- en Suid-Arabië. Sy leërs het teen Elam in die ooste geveg. Kuns het veral in sy tyd ontwikkel. Dit is selfs taamlik seker hoe Gudea gelyk het, want hy het talle lewensgetroue beelde van homself in tempels dwarsdeur sy koninkryk laat oprig.
Vlag van Nauru
Simboliek
Die vlag geen ’n aanduiding van die geografiese ligging van die eilandnasie. Die dun geel baan, wat 1/24ste van die breedte van die vlag is, stel die ewenaar voor. Die twaalfpuntige ster dui op die ligging van die eiland in die blou water van die Stille Oseaan, net suid van die ewenaar. Die skeiding van die vlag in twee gelyke dele dui op die verhaal dat die eerste inwoners skynbaar op twee rotse na die aarde gebring is. Die twaalf punte van die ster verteenwoordig die eiland se twaalf oorspronklike stamme. Die wit stel fosfaat voor waardeur die inwoners van die eiland rykdom verwerf het deur dit te ontgin.
Miranda Otto
Miranda Otto (gebore 15 Desember 1967) is 'n Australiese aktrise. Sy is bekend vir haar rolle in die rolprente The Thin Red Line (1998), The Lord of the Rings: The Two Towers (2002), The Lord of the Rings: The Return of the King (2003), en War of the Worlds (2005).
Hoërskool Waterkloof
Die skool se nuwe "e-leer" plaas Klofies in die globale wêreld omdat Hoërskool Waterkloof tegnologies met kennis verbind word deur middel van die beste beskikbare rekenaarnetwerke. Hierdie vernuwende denke is daarop gemik om leerders te inspireer, en die skool word as een van die voorstes in die land op akademiese, sport- en kultuurgebied beskou.
Gemeenskapsprojekte
Waterkloof is tans besig met die Moves for Life-projek waarvan president Jacob Zuma die beskermheer is. Skaak word hierdeur aan bykans elke leerder in die land van so jonk as agt jaar oud geleer en takke is regoor Suid-Afrika gevestig.
Koshuis
By Hoërskool Waterkloof se nuwe koshuis gaan ’n studentesentrum gebou word waar leerders die geleentheid sal hê om hulle huiswerk te doen, 'n ete te nuttig en selfs kan oornag indien hulle ouers uitstedig is.
Die skoolkoshuis bied gratis internet, ’n gemeenskaplike eetsaal en kamers met studiefasiliteite.
1982
Die atletiekbaan is voltooi; die interhuisspanne kry name en die skool wen die E-bond interhoëratletiekbyeenkoms. Die skool lewer 'n eerste Springbok in trampolien, Deirdre Scheeepers, op. Die eerste vier tennisbane word in gebruik geneem.
1991
In 1991 aanvaar die derde permanente hoof, dr LC Becker diens.
1998
Tennis was die algehele Super 12-wenner. Die seunspan het die Wayne Ferreira Uitdaagbeker gewen en die dogterspan die Amanda Coetzer Uitdaagbeker. 4 spelers is vir die SA Skolespan gekies. Die Afrikaans-Ekspo is gestig en Hoërskool Waterkloof was die eerste algehele wenner.
1999
Die tennisspanne was weer Super 12-wenners. Die seuns het die Kearsney Collegetoernooi en die dogters die Amanda Coetzer Uitdaagtoernooi gewen. Jeroen Masson het twee internasionale toernooie gewen.
2000
Die o/14A- en o/15A-krieketspan het die liga gewen. Die eerste hokkiespan was medewenners van die Super 16-trofee.
Die junior en senior wenner van die individuele afdeling van die SA Gilde redenaars was Klofies. Bosman du Plessis het aan die ATKV-finaal deelgeneem. “Skole in duet” waar Waterkloof en Menlopark saam ’n konsert aanbied, is begin.
2001
Tennis het die Super 16 gewen en die eerste seunspan het die Wayne Ferreiratoernooi die vyfde keer gewen. Vier spelers het vir die SA o/15-span internasionaal gespeel.
2004
Die hokkiedogters speel in die Grootskoleliga van die Gauteng-Noordliga. Vier spanne is ligawenners. Die O/15A- en die O/16A-span, is Gauteng-Noordwenners. In die Noordvaal-kompetisie is een span gesamentlike wenners. 21 dogters verwerf provinsiale kleure. Nerine Hattingh word as reserwe vir die SA O/16B-span aangewys. Die hokkieseuns neem aan die Gauteng-Noord B-liga deel en eindig algeheel tweede. Die o/14-span is ligawenners.
Die kapel en gedenkmuur is op 9 Maart 2004 onthul. Personeel en leerders wat oorlede is terwyl hulle aan die skool verbonde was, se name word op plaatjies op die muur aangebring.
2006
Marnus Schoeman, Stefan Watermeyer, Divan Kotzé, Wynand Willis en Aubrey McDonald is in die SA-Skolespan opgeneem en Corné Fourie is in die SA-Akademiespan opgeneem. Ons eerstespan het die onderskeiding behaal deur tot die eerste posisie op die ranglys van eerstespanne in Suid-Afrika op te skuif.
Die Klofiekoor wen die Cantatuks Kooreisteddfod vir Jeugkore wat by die Universiteit van Pretoria aangebied is. Hulle ontvang 'n A+ sertifikaat by die Pretoria Eisteddfod. Hulle ontvang 'n goue toekenning by die ATKV Applous Streekskompetisie en dring deur na die finaal waar die koor 'n goue Disa-toekenning ontvang
2007
In die Michelin-reeks het vyf spanne, naamlik O/14, O/15, O/16, O/17 en O/19 in die semifinaal gespeel. O/14, O/15, O/16 en O/19 het hulle wedstryde gewen. Vir die vyfde agtereenvolgende jaar het Hoërskool Waterkloof die trofee as algehele wenner verower. Die volgende spanne was D4-ligawenners: O/14, O/15, O/16 en O/19; O/17. Al vyf dié spanne het na die Gauteng-kampioenskap deurgedring. O/14 en O/16 was Gauteng-wenners. Al vyf spanne het vir Noordvaal gekwalifiseer.
Tydens die USSASA-toernooi was Gerlize de Klerk, Tessa Swan en Colette Malan (O/19) onder die top 30 spelers in Suid-Afrika. Gerlize de Klerk is vir die SA Skolespan, wat gedurende November in die Verenigde Koninkryk gespeel het, gekies. Zizi Mzayidume (O/17) is in die O/17 SA Skolespan ingesluit.
Krieket In Oktober 2007 was die eerstespan nommer twee op die Super Sport Ranglys vir Top Krieketskole in Suid-Afrika.
2008
394 kandidate het Matriek geskryf en almal het geslaag; 807 onderskeidings; universiteitsvrystelling: 90,36%; 34 kandidate met 7 of meer onderskeidings.
In die Afrikaans Olimpiade het Melinda Barkhuizen sesde plek en Lauren Cawood negende plek landswyd behaal. Ses leerders het die puik prestasie behaal om as algehele nasionale wenners in 'n afdeling tydens die nasionale Afrikaans-Ekspo gekroon te word
Carla Ubbink, Donald Tsepang Ratlhogo en Shannon Petzer behaal 'n tweede plek uit 11 lande by die Cranfield Universiteit in Londen in die Aerospace Challenge 2008. Slegs ½ punt skei die eerste twee plekke.
'n Meisieskoor is gestig. By die Pretoria Eisteddfod het albei die kore 2 A++ sertifikate ontvang en die Gemengde Koor is aangewys as die beste koor by die eisteddfod. Die Gemengde en Meisieskoor het die naweek van 31 Julie tot 2 Augustus 2008 aan die landswye finaal van die ATKV Applous Koorkompetisie deelgeneem. Die meisieskoor het in die Minder Ervare Afdeling vir Hoërskool Dogterskore deelgeneem en 'n goue toekenning ontvang en is as die wenner in hierdie afdeling aangewys. Die meisieskoor is ook as die algehele wenner van die Minder Ervare Hoërskoolkore-afdeling aangewys.
Sewe leerders het Noord-Gauteng in Desember 2008 op die nasionale toernooie verteenwoordig.
Na 'n goeie seisoen in die skoleliga bestaande uit vier wedlope, het die senior- en juniordogters deurgedring na die Noordvaalfinaal op 20 September te HTS Vereeniging. Vyf atlete het Gauteng-Noord op 6 September by die SA-kampioenskap te Middelburg verteenwoordig.
2009
Internasionale deelname
Die redenaars het skitterend presteer. Tydens die Pretoria Hoërskole Redenaarsfees het Ané de Wet, as junior redenaar, die eerste plek behaal. Carli Grobbelaar wat as senior redenaar deelgeneem het, het die tweede plek verower. Die Graad 11-span was algehele wenners.
In die junior tweetalige afdeling is Carl-Adriaan Hugo as algehele wenner aangewys. Tydens die ATKV-redenaarskompetisie het. Jannes Badenhorst het aan die nasionale eindrondte in Bloemfontein deelgeneem.
Hoërskool Waterkloof is in 2009 weer as die algehele wenner van die NuPower/Tuksreeks rugbykompetisie aangewys. Die O/14- en O/16-span eindig eerste; die O/15-span tweede en eerstespan derde. Drie spanne het in 2009 in die Beeldtrofee finaal gespeel. Die O/14-span en teen HTS Middelburg (39/9). Dié span het slegs een wedstryd gedurende die seisoen verloor. Die O/16-span wen teen Hoërskool Marais Viljoen (34/13). Dié span het ses finale in 'n ry gewen. Hulle het oor 'n tydperk van drie jaar 57 uit 58 wedstryde gewen.
Tien spelers is vir die Gauteng-Noord hoërskolespan gekies en Bernard Schoeman, Welma Luüs, Anél Luüs en Johan Hattingh is ook vir die SA-hoërskolespan gekies. Hoërskool Waterkloof was weer algehele wenners van die NuPower-Tuksreeks en het vir die eerste keer aan die St Benedict’s fees deelgeneem en dié toernooi gewen. Klofies het sewentien spanne vir die liga ingeskryf. Die O/15A- en O/15D-seunspan het die liga gewen. Bo/15-dogters het gelyk eerste saam met Clapham High School geëindig.
2010
Die O/16A-span het die NuPower-Tuksreeks gewen: 9 seuns is vir Noord-Gautengspanne gekies; die eerstespan het 'n vriendskaplike wedstryd teen Warwick, 'n span van Engeland, gespeel.
Marcel verwerf Gauteng-Noord senior provinsiale kleure, asook 'n Unie Meester-titel en Jeandré word aangewys as die beste speler by die SA Top Schools en hy wen goud by die nasionale Expo vir Jong Wetenskaplikes met sy projek oor skaak en skoolgereedheid. Al drie hierdie Klofies verskyn ook op die SA Top 40-lys vir 2010.
2011
Die HIP2B2iThink-kompetisie is deur die Mark Shuttleworth Stigting gereël om Wiskunde, Wetenskap en Tegnologie op skoolvlak te bevorder. Die Klofie-span het saam met 5 000 leerders aan die eerste rondte deelgeneem het en uiteindelik na die derde en finale rondte deurgedring.
Die leerders het telkens die gehoor op hul voete gehad in waardering van puik toneelspel, sang en dans. Dit was 'n wonderlike voorreg om in die Atterbury-teater voor vol gehoorsale te kon optree.
Melissa Mentz (gr. 12) is vir die Gebiedsjeugraad vir termyn 2011–2012 vir die gebied Transvaal gekies. In die matriekgroep is daar 7 Presidentverkenners.
By die A-bond se Interhoër het Hoërskool Waterkloof as die algehele wenners uit die stryd getree. Die hoogtepunt van die seisoen was op 1 Maart tydens die PUK-Interskole Groep 1 byeenkoms in Germiston waar Waterkloof weer algehele wenner was.
Die eerste dogterspan het die Gerrie Bernertoernooi in die Paarl gewen. Hulle het die beker as wenners van die Amanda Coetzer-toernooi in Bloemfontein gedeel. Dané Joubert is as die beste nommer 1-enkelspeler aangewys en sy en Anél Luüs was die beste dubbelspaar. Die O/15-dogters het ook die Fulfant-toernooi in Nelspruit gewen. Die O/15-seuns en –dogters en bo/15 seuns en –dogters het weereens die NuPower/Tuksreeks gewen. Gedurende die Absolut Menlo-toernooi het die seuns en dogters in die finaal gespeel. Negentien spanne is vir die liga ingeskryf. Die dogters O/15A, dogters bo/15A, -B en –C asook seuns bo/15C en –D spanne was ligawenners.
2012
Leerders wat spesiale pryse ontvang het:
KUNS EN KULTUUR By die Van Huyssteens Onvoorbereide Oratorsfees het die volgende spanne puik gevaar: Spanwenners Graad 9: Mericia Els, Thuli Manunga, Liané Badenhorst en Mignon Swanepoel. Spanwenners Graad 10: Darren Maree, Olivia de Kock, Franko Beckers en Nina du Toit.
Die laaste byeenkoms van die seisoen was op 6 Maart tydens die PUK-Interskole Groep 1 byeenkoms op Germiston. Daar was 17 prestasies bo 900 ABSA-punte en 4 bo 1000 punte. Klofies verower twee trofeë en verbeter drie rekords. Die dogters eindig in die derde plek, die seuns eindig in die vierde plek en die spantotaal plaas Hoërskool Waterkloof vir die tweede keer in die derde plek.
Die NuPower/Tuks-wedlope het op 12 en 13 Maart by Tuks plaasgevind. In die afloswedlope eindig die Senior Dogters 11de, die Junior Seuns eindig 8ste, die Senior Seuns eindig 7de en die Junior Dogters eindig 4de. In die 4 km wedlope eindig die Senior Dogters 11de, die Junior Dogters en die Senior Seuns eindig 8ste en die Junior Dogters behaal 'n 2de plek. Algeheel eindig Waterkloof in die 9de plek.
Hoërskool Waterkloof het regdeur die jaar 3e op die ranglys gelê. In ag genome die 40+ perd/ruiter kombinasies in die skole wat 1e en 2e gelê het, is dit voorwaar 'n prestasie om op trots te wees. Klofieruiters behaal in totaal 10 eerste plekke, 12 tweede plekke en 11 derde plekke in die loop van die jaar. Marno Swart, Marlise Strydom, Catherina Basch en Mirna Potgieter het hul Gautengkleure verwerf en in September aan die Nasionale Kompetisie by Kyalami Equestrian Farm deelgeneem. Jani Moolman het haar Gautengkleure verwerf in Western Mounted Games en aan die Nasionale kompetisie deelgeneem. Die eerste span het in die finaal van die NuPower/Tuks-Reeks gespeel. Die tweede- en O/16B-span was die wenners in die afdeling vir B-spanne. Die O/16A-span het die Beeldtrofee gewen. Vyftien O/16-spelers (vyf in die Grant Kgomo-span, vyf in die O/16B- en vyf in die O/16C-span) verteenwoordig die Blou Bulle; dertien O/18-spelers (twee in die Cravenweekspan, ses in die O/18-Akademiespan en vyf in die O/19-span) verteenwoordig die Blou Bulle; Kobus Marais was kaptein van die Blou Bulle Akademiespan. Rohan J van Rensburg en Justin Phillips is vir die SA-skolespan gekies.
Die trompoppies is SA-kampioene en Champs of Champions van 2012, wenners van verskeie goue medaljes en wenners van die Large en Small Drill sowel as verskeie groepe. Lilene de Wit is tydens die SA-kampioenskap as beste Large Drill-leidster aangewys.
Tweede Tempel
Die Tweede Tempel (Hebreeus: בֵּית־הַמִּקְדָּשׁ הַשֵּׁנִי, Beit HaMikdash HaSheni) was die Joodse heilige tempel wat tussen 516 v.C. en 70 n.C. op Tempelberg in Jerusalem gestaan het. Volgens die Joodse tradisie het dit Salomo se Tempel (die Eerste Tempel) vervang wat in 586 v.C. deur die Nieu-Babiloniese Ryk vernietig is toe Jerusalem binnegeval en ’n deel van die bevolking van Juda na Babilon verban is.
Geskiedenis
Volgens Joodse eskatologie sal die Tweede Tempel deur die Derde Tempel vervang word.
No Orchids For Miss Blandish
No Orchids For Miss Blandish is 'n 1939 misdaad roman deur die Britse skrywer James Hadley Chase. Die roman is beïnvloed deur die Amerikaanse misdaad skrywer James M. Cain en die stories in die pulp tydskrif Black Mask. Chase het na bewering die boek as 'n weddenskap geskryf om die The Postman Always Rings Twice, te troef.
Johannesburgstadion
Die stadion is oorspronklik as 'n atletiekstadion gebou, maar word ook vir sokker- en rugbywedstryde aangewend. Beide Orlando Pirates en die Goue Leeus gebruik die stadion as oefenveld.
Gespikkelde valkvis
Habitat
Die vis verkies koraal- en rotsriwwe om in te leef in dieptes van 2 – 40 m. Die vis pas maklik in akwariums aan.
Brandenburgse Poort
Saam met die Pariser Platz vorm die poort die afsluiting vir die pragstraat Unter den Linden. Die ''Platz des 18. März'' ("18 Maart-plein") is aan die weskant van die poort geleë. Hier is die begin van die ''Straße des 17. Juni'' ("17 Junie-straat") wat deur die sentrale Tiergarten-park loop.
Tussen 1945 en 1990 was die Brandenburgse Poort op die grens tussen Wes- en Oos-Berlyn – en sodoende ook op die grens tussen die lidstate van die Westerse NAVO-alliansie en die Warskou-verdragstate geleë. Dit was tot die hereniging van Duitsland in 1990 'n simbool van die Koue Oorlog en daarna 'n simbool vir die hereniging van Duitsland en Europa.